Απόφαση του Γενικού Δικαστηρίου (δεύτερο τμήμα) της 20ής Νοεμβρίου 2018 – Barata κατά Κοινοβουλίου
(Υπόθεση T‑854/16)
«Υπαλληλική υπόθεση – Υπάλληλοι – Προαγωγή – Περίοδος προαγωγών 2015 – Διαδικασία πιστοποιήσεως – Αποκλεισμός από τον οριστικό κατάλογο των υπαλλήλων στους οποίους επετράπη να παρακολουθήσουν το πρόγραμμα καταρτίσεως – Άρθρο 45α του ΚΥΚ – Υποχρέωση αιτιολογήσεως – Πρόδηλη πλάνη εκτιμήσεως – Ίση μεταχείριση – Δικαιώματα άμυνας»
1.      Υπαλληλικές προσφυγές – Προηγούμενη διοικητική ένσταση – Αντιστοιχία μεταξύ διοικητικής ενστάσεως και προσφυγής – Ταυτότητα αντικειμένου και αιτίας – Λόγοι ακυρώσεως και επιχειρήματα που δεν περιλαμβάνονται στην ένσταση, αλλά συνδέονται στενά με αυτή – Παραδεκτό
(Κανονισμός Υπηρεσιακής Καταστάσεως των υπαλλήλων, άρθρα 90 § 2 και 91 § 2)
(βλ. σκέψεις 15-19)
2.      Ένδικη διαδικασία – Εισαγωγικό δικόγραφο – Τυπικά στοιχεία – Συνοπτική έκθεση των προβαλλόμενων ισχυρισμών – Γενική παραπομπή σε άλλα έγγραφα συνημμένα στο δικόγραφο – Απαράδεκτο
(Οργανισμός του Δικαστηρίου, άρθρα 21, εδ. 1, και 53, εδ. 1· Κανονισμός Διαδικασίας του Γενικού Δικαστηρίου, άρθρο 76, στοιχεία βʹ και δʹ)
(βλ. σκέψεις 20, 24, 43, 44)
3.      Υπαλληλικές προσφυγές – Προηγούμενη διοικητική ένσταση – Αντιστοιχία μεταξύ διοικητικής ενστάσεως και προσφυγής – Ταυτότητα αντικειμένου και αιτίας – Ένσταση ελλείψεως νομιμότητας προβαλλόμενη για πρώτη φορά με την προσφυγή – Παραδεκτό
(Άρθρο 277 ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 30-32)
4.      Υπαλληλικές προσφυγές – Λόγος που στηρίζεται σε αναρμοδιότητα του εκδόντος τη βλαπτική πράξη – Λόγος δημοσίας τάξεως
(Άρθρο 263 ΣΛΕΕ)
(βλ. σκέψη 39)
5.      Υπαλληλικές προσφυγές – Ακυρωτική απόφαση – Αποτελέσματα – Ακύρωση αποφάσεως περί μη εγγραφής του προσφεύγοντος στον κατάλογο των υποψηφίων που επελέγησαν για να συμμετάσχουν σε πρόγραμμα πιστοποίησης – Ακύρωση της προκήρυξης του διαγωνισμού και του εν λόγω καταλόγου – Δεν χωρεί
(Κανονισμός Υπηρεσιακής Καταστάσεως των υπαλλήλων, άρθρο 91)
(βλ. σκέψη 50)
6.      Υπάλληλοι – Προαγωγή – Συγκριτική εξέταση των προσόντων – Εξουσία εκτιμήσεως της Διοικήσεως – Δικαστικός έλεγχος – Όρια
(Κανονισμός Υπηρεσιακής Καταστάσεως των υπαλλήλων, άρθρο 45 § 1)
(βλ. σκέψεις 65-67, 73, 74)
7.      Υπάλληλοι – Διαδικασία πιστοποιήσεως – Διοικητική ένσταση μη επιλεγέντος υποψηφίου – Απορριπτική απόφαση – Υποχρέωση αιτιολογήσεως το αργότερο κατά το στάδιο απορρίψεως της ενστάσεως – Περιεχόμενο
(Κανονισμός Υπηρεσιακής Καταστάσεως των υπαλλήλων, άρθρα 25, 45 και 90 § 2)
(βλ. σκέψεις 81-84)
8.      Υπάλληλοι – Αρχές – Δικαιώματα άμυνας – Υποχρέωση ακροάσεως του ενδιαφερομένου πριν από την έκδοση βλαπτικής για αυτόν πράξεως – Περιεχόμενο – Απόφαση περί απορρίψεως της ενστάσεως – Δεν περιλαμβάνεται
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 41, εδ. 1· Κανονισμός Υπηρεσιακής Καταστάσεως των υπαλλήλων, άρθρο 90 § 2)
(βλ. σκέψεις 93-95)
9.      Ένδικη διαδικασία – Μέτρα οργανώσεως της διαδικασίας – Αποδεικτικά μέσα – Εξουσία εκτιμήσεως του δικαστή της Ένωσης – Περιεχόμενο
(Κανονισμός Διαδικασίας του Γενικού Δικαστηρίου, άρθρα 90 § 1 και 92 § 1)
(βλ. σκέψεις 104, 105)
Αντικείμενο
Προσφυγή δυνάμει του άρθρου 270 ΣΛΕΕ με αίτημα την ακύρωση, πρώτον, της αποφάσεως του Κοινοβουλίου της 29ης Ιανουαρίου 2016 και της επιβεβαιωτικής αποφάσεως της 29ης Μαρτίου 2016 περί μη εγγραφής του ονόματος του προσφεύγοντος στον πίνακα των υπαλλήλων στους οποίους επετράπη να συμμετάσχουν το 2015 στο πρόγραμμα καταρτίσεως για την περίοδο πιστοποιήσεως του έτους 2015, δεύτερον, της αποφάσεως της 25ης Αυγούστου 2016 περί απορρίψεως της ενστάσεως, τρίτον, της προκηρύξεως εσωτερικού διαγωνισμού 2015/023, που γνωστοποιήθηκε στο προσωπικό στις 18 Σεπτεμβρίου 2015, και, τέταρτον, του καταλόγου των υπαλλήλων που επελέγησαν να συμμετάσχουν στο επίμαχο πρόγραμμα καταρτίσεως.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει τον João Miguel Barata στα δικαστικά έξοδα.